Paulo Duarte

Paulo Duarte (s. 6. huhtikuuta 1969) on portugalilainen jalkapallovalmentaja ja entinen keskikenttäpelaaja. Tammikuusta 2016 lähtien hän on toiminut Burkina Fason jalkapallomaajoukkueen päävalmentajana.

Ura pelaajana

Duarte aloitti ammattilaisuransa Boavistassa 1988. Hän pelasi koko uransa Portugalissa edustaen pääsarjan keskikastin joukkueita sekä ykkösdivisioonan seuroja. Kaudella 1994/95 hän eteni yhdessä CS Marítimon kanssa Portugalin cupin loppuotteluun.

1995 Duarte siirtyi UD Leiriaan, joka putosi pääsarjasta kaudella 1996/97. Paluu tapahtui kuitenkin jo seuraavan kauden päätteeksi ja 1990- ja 2000-lukujen taitteessa Leiria pelasi hienoja kausia sijoittuen liigan ylempään keskikastiin. Duarte toimi noina vuosina Leirian runkopelaajana ja kapteenina. Hän lopetti peliuransa seurassa vuonna 2004.

Ura valmentajana

Duarte aloitti valmennusuransa UD Leirian apuvalmentajana vuonna 2004. Hän nousi seuran päävalmentajaksi maaliskuussa 2007, kun Domingos Paciência sai potkut tehtävistä. Duarten pesti seurassa jäi kuitenkin lyhyeksi, sillä hän erosi jo marraskuussa 2007 surkeasti alkaneen kauden vuoksi. Uniao de Leiria coach resigns amid worst start in 25 years

Maaliskuussa 2008 Duarte palasi valmennustehtäviin siirtyen Burkina Fason maajoukkuevalmentajaksi. Duarte appointed Burkina Faso coach Duarten johdolla piskuinen maajoukkue suoriutui MM2010-karsinnoissa hyvin ja taisteli tosissaan kisapaikasta samassa lohkossa mm. Norsunluurannikon kanssa. Lopulta kisapaikka jäi kuitenkin haaveeksi.

Kesäkuun alussa 2009 Duarte allekirjoitti kaksivuotisen sopimuksen Ranskan pääsarjassa pelaavan Le Mansin kanssa. Duarte to coach Le Mans Hän jatkaa myös Burkina Fason maajoukkuevalmentajana. Duarten urakka Le Mansin peräsimessä ei alkanut ruusuisesti ja joukkue vajosi syyskaudella Liguen häntäpäähän. Lopulta seura purki Duarten sopimuksen joulukuussa 2009. Lopullinen niitti oli 2–1 tappio Montpellier’lle ja Le Mansin putoaminen toiseksi viimeiseksi. Taustalla oli myös Duarten maajoukkuevalmentajan tehtävät, jotka olisivat pitäneet hänet sivussa valmennuksesta tammikuussa Afrikan mestaruuskisojen ajan. Le Mans part company with coach Paulo Duarte 

Afrikan mestaruuskisoissa 2010 Duarte luotsasi Burkina Fason yllättävään tasapeliin Norsunluurannikon kanssa, mutta tappio Ghanalle tiesi putoamista tynkälohkosta, josta Togo oli suljettu pois. Mustat tähdet selvitti tiensä jatkoon Putoamisesta huolimatta Duarte jatkoi päävalmentajana ja luotsasi Burkina Fason myös Afrikan-mestaruuskisoihin 2012. Alkulohko sujui jälleen kehnosti ja maan hävittyä kaikki ottelunsa Duarte sai potkut tehtävistään. Burkina Faso coach gets the boot

Huhtikuun lopussa 2012 Duartesta tuli Gabonin maajoukkueen uusi päävalmentaja. Paulo Duarte aussi sélectionneur Maa ei selvinnyt Duarten johdolla Afrikan mestaruuskisoihin 2013 eikä MM-kisoihin 2014. Heikkojen tulosten myötä Duarte joutui jättämään paikkansa syyskuussa 2013. Paulo Duarte limogé

Huhtikuussa 2015 Duarte palasi valmennustehtäviin tunisialaisen CS Sfaxienin peräsimessä.Paulo Duarte nouvel entraîneur du Club Sportif Sfaxien Hänen pestinsä päättyi kuitenkin potkuihin jo heinäkuussa 2015.L’entraîneur Chiheb Ellili confirmé à la tête du CS Sfaxie

Tammikuussa 2016 Duarte palasi Burkina Fason maajoukkuevalmentajaksi.Duarte returns to coach Burkina Faso for a second spell Portugalilaisen johdolla Burkina Faso eteni Afrikan mestaruuskisoissa pronssiotteluun, jossa se voitti Ghanan 1–0. Mitali oli Burkina Fason historian toinen Afrikan mestaruuskisoissa.

Meriitit valmentajana

 Afrikan mestaruuskisat
Pronssia: 2017
1. kierros: 2010
1. kierros: 2012

Lähteet

Luokka:Portugalilaiset jalkapalloilijat
Luokka:Portugalilaiset jalkapallovalmentajat
Luokka:Vuonna 1969 syntyneet
Luokka:Elävät henkilöt